अभाविप ने किया महिला कॉलेज रोड में पुलिस पिकेट खोलने का स्वागत
अखिलभारतीय विद्यार्थी परिषद के आरके महिला कॉलेज रोड में पुलिस पिकेट खोलने के निर्णय की जहां महिला कॉलेज की अध्यक्ष अंकिता कुमारी, उपाध्यक्ष शिवानी गुप्ता ओर सचिव सोनल तर्वे ने खुशी जाहिर की। वहीं तीनों पदाधिकारियों ने यह प्रयास विद्यार्थी परिषद के मेहनत से सफल हुआ है। छात्र संगठन लगातार पुलिस अधिकारियों से महिला कॉलेज के समीप पुलिस सहायता केन्द्र खोलने की मांग कर रहा था। जिसे कॉलेज रोड में महिलाओं की सुरक्षा व्यवस्था पुख्ता हो सके। छात्र संगठन के पदाधिकारियों ने कहा कि संगठन ने कॉलेज में चुनाव जीतने के बाद जो वादा किया, उसे पूरा करने में जुट गया है। 8 मार्च को कॉलेज रोड में पुलिस पिकेट का उद्घाटन होना है। अब कॉलेज रोड में सीसीटीवी कैमरा लगाना प्राथमिकता में शामिल है। जल्द ही कॉलेज रोड में कैमरा लगाने को लेकर एसपी डीएसपी से संघ मिलेगा। साथ ही महिला कॉलेज में बैंक शाखा खुलवाने का प्रयास भी किया जाएगा। कहा कि वे लोग घर-घर जाकर लोगों से एकता की अपील कर रहे हैं।
hin_Deva hin_Deva